झारखंड का का सुंदर शहर हजारीबाग। इस शहर के बीचों बीच स्थित है पंच मंदिर। जैसा की नाम से जाहिर होता है मंदिर परिसर में पांच मंदिर बने हैं। इसके पांच गुबंद दूर से ही खूबसूरत नजारा पेश करते हैं। मंदिर की वास्तुकला और नक्काशी की सुंदरता देखते ही बनती है। इसे आप काफी देर तक निहार सकते हैं। सही मायने में पंच मंदिर हजारीबाग शहर की पहचान है। मंदिर के आसपास घना बाजार है। हजारीबाग शहर के झंडा चौक से पंच मंदिर कुछ कदम की दूरी पर है।